Det kan meget vel være slut med koncerter og andre events i Pumpehuset.

Spillestedet med beliggenheden bag biografkomplekset Palads ved Vesterport står ikke til at modtage den støtte fra politikerne, som er afgørende for koncerthusets overlevelse næste år.

Til og med 2015 har Pumpehuset modtaget 1,13 millioner fra Københavns Kommune til at afholde koncerter og kulturarrangementer på husets tre scener. Men bevillingen stopper næste år og blev ikke forlænget under budgetforhandlingerne for 2016, der blev afholdt tidligere i år.